Norsk Redaktørforening

Styremøte Oslo 2020-04-22

AJ

***Sak 2020-22: Forslag til endringer i Vær Varsom-plakaten - høring***

Saken ble første gang behandlet i NRs styre 11. februar. Styret vedtok følgende fremdriftsplan for høringen:

1. Rapporten sendes på høring til NRs regionforeninger og medlemmer. Den formelle høringsfristen settes til fredag 17. april.
2. Rapporten blir gjenstand for diskusjon på en egen regionledersamling (nytt møtepunkt) i siste del av mars måned (denne er nå fastsatt til mandag 30. mars)
3. Styret tar en foreløpig behandling av forslagene i sitt møte 24. mars.
4. Styret sluttbehandler NRs innstilling i møte 5. mai, eventuelt med etterfølgende avklaringer på epost.

I lys av den pågående epidemien, og de vanskeligheter den har medført, blant annet når det gjelder å gjennomføre møter, fattet styret i sitt møte 24. mars følgende vedtak:

*«I samråd med sekretariatet fastlegger styrets leder og nestleder ny prosedyre for den videre behandlingen av kildeutvalgets forslag, med utgangspunkt i de vedtak som fattes i NP-styrets møte 2. april.»*

NP-styret vedtok i sitt møte 2. april å utsette høringsfristen til 1. oktober, det vil si etter styrets planlagte strategiseminar i september. Sett i lys av dette har sekretariatet og styrets leder og nestleder i samråd blitt enige om å foreslå følgende fremdrift:

* Styret ber om innspill fra regionforeninger og medlemmer innen 1. juni.
* Styret realitetsbehandler kildeutvalgets forslag og innspillene fra regionforeningene i sitt møte i juni.
* Styrets forslag sendes på endelig høringsrunde etter styrets junimøte, og med endelig høringsfrist 1. september.
* Styret behandler forslag til endringer endelig i sitt septembermøte – i forbindelse med strategiseminaret.

**Forslag til vedtak:** Kildeutvalgets forslag til endringer i Vær Varsom-plakaten behandles i tråd med den prosedyre som fremgår av saksforelegget til styret.